***ACTA DE LA COMISSIO DE GENT GRAN DEL DISTRICTE DE L’EIXAMPLE***

Data: 20 de gener de 2016

Hora: 18.30 hores

Lloc: Aragó, 311. Sala de Plens

**ASSISTENTS**

|  |  |
| --- | --- |
| Sra. Carme Mendez Bota | Consellera de Gent Gran del Districte |
| Sra. Montse Freixa | Tècnica de la Direcció de Serveis a les Persones |
| Sra. Anna Varona | Serveis a les Persones |
| Sra. Montserrat Amorós | Consell Assessor. AFOPA |
| Sra. Joan Domínguez | Consell Assessor- ESPAI ST. ANTONI |
| Cristina Caballer | Consellera CDC |
| Tania Rafi | Consellera ERC |
| Oscar Zayas | Conseller PP |
| Roger Bujons | Conseller CUP |
| Paloma Jiménez de Parga | Consellera C’s |
| Pedro Juan Sánchez | Conseller C`s |

**REPRESENTANTS ENTITATS**

|  |  |
| --- | --- |
| **NOM** | **ENTITAT / GRUP** |
| Anna Cantavella | Espai gent gran Esquerra de l’eixample |
| Faust Giner | Espai de gent gran Sagrada Família |
| Joan Orpi | Espai de gent gran Sagrada Família |
| Anna Arrizabalaga | Espai de gent gran M. Aurèlia Campany |
| Miquel Pujol | Casal Carlit |
| M. Lluïsa Longan | Associació de Veïns de Sagrada Família |
| Margarita Estivill | CONEX |
| Francesc Muro | FATEC |
| Montserrat Sistarch | APDE |
| M. Rosa Lunas | FOCAGG |
| Sra. Montserrat Amorós | AFOPA |
| Sra. Joan Domínguez | ESPAI ST. ANTONI |

**ORDRE DEL DIA**

1. Benvinguda de la consellera de gent gran, Sra. Carmen Méndez.

Informació del PAD i calendari de treball a càrrec de la Consellera

1. Calendari de reunions 2016
2. Informació del Consell Assessor, a càrrec de la Sra. Montserrat Amorós i Sr. Joan Domínguez
3. Informacions diverses
4. Torn obert de paraules

S’inicia la reunió amb una roda de presentacions dels assistents.

1. La Consellera, Sra. Carme Méndez, es presenta i passa a exposar els objectius del proper treball amb la comissió. Expresa la voluntat d’incorporar noves entitats, pel que demana la col.laboració de les entitats en aquesta tasca. També informa de la voluntat de celebrar reunions trimestrals a partir d’ara.

Informació del PAD del districte. Expressa la voluntat de que les entitats i la gent gran del districte participin, i informa que en aquests moments estan a l’espera de disposar del document que servirà de base per poder realitzar el treball participatiu. El rebran les entitats a final de mes.

Hi haurà un calendari de reunions per poder dur a terme el procés de participació al Districte.

1. La Montse Freixa informa del calendari de reunions previst:

**COMISSIO DE GENT GRAN**

16 de març: Reunió extraordinària del PAD

Juny (dia a concretar)

Octubre (dia a concretar)

Desembre (dia a concretar)

**REUNIONS DE PARTICIPACIO AL PAD**

* Espai De Gent Gran Esquerra De L’eixample. Rosselló, 78-80

*dimarts* ***2 de febrer*** *a les 17.45h*

* Espai De Gent Gran M.Aurèlia Capmany. Enric Granados, 47

*dimecres* ***3 de febrer*** *a les 18h*

* Espai De Gent Gran Sagrada Familia. Mallorca, 425, 5ªpl

*dimarts* ***9 de febrer*** *a les 18.15 h*

* Espai Gent Gran Fort Pienc, Plaça Fort Pienc, 4-5

*dijous* ***11 de febrer*** *a les 17 hores*

* Espai De Gent Gran Sant Antoni. Borrell, 44-48

*dilluns* ***15 de febrer*** *a les 17.30h*

El dia 25 de febrer es farà una reunió global.

1. Informacions del Consell Assessor

Entre el Joan Domínguez i la Montserrat Amorós ens informen de la darrera activitat del Consell Assessor.

1. **Conclusions de la IV Convenció Les veus de les persones grans**

La IV Convenció Les veus de les persones grans, celebrada a Barcelona els dies 3 i 4 de febrer de 2015, ha posat de manifest la necessitat de treballar per fer possible **els reptes següents:**

Participar i decidir

Perquè la nostra participació impliqui un rol més actiu en la presa de decisions i disseny dels serveis.

Aprendre al llarg de la vida

Per donar resposta a les necessitats formatives vinculades a les trajectòries vitals, garantint la igualtat d’oportunitats en aquest procés d’aprenentatge.

Atenció centrada en la persona

Per abordar els factors i aspectes que faciliten l’atenció centrada en la persona com a model per a la millora de l’atenció a les persones grans.

Educar en la cultura de la cura

Per avançar en un canvi de paradigma que, des de la solidaritat entre generacions, posi en valor la cultura de la cura tant per a qui cuida, com per a la persona cuidada.

Restabliment de drets socials

Per continuar treballant per restablir drets socials –en pensions, sanitat i atenció a la dependència, entre d’altres– que la crisi econòmica i social s’ha endut pel davant.

Estils de vida saludables

Per promoure un envelliment actiu que fomenti hàbits saludables per envellir en millors condicions.

Lluita contra l’aïllament i la solitud

Per identificar, atendre i prevenir les situacions d’aïllament social i soledat no volguda de les persones grans i afavorir l’establiment de noves relacions socials.

La diversitat de persones grans

Per repensar les polítiques tenint en compte les noves realitats que posen de manifest que les persones grans són un grup social molt divers i en transformació continua.

Cap a un horitzó sense maltractaments

Per estendre la cultura del bon tracte com a estratègia clau per envellir amb dignitat i avançar en la tolerància zero davant el maltractament.

Ciutat amigable amb les persones grans

Perquè incorpori la perspectiva de les persones grans en la construcció de la ciutat per a totes les edats.

Mobilitat i seguretat

Per una ciutat més accessible i segura per a les persones grans en el transport i en l’espai públic.

La participació de les persones grans vulnerables

Per fer efectiva i real la participació de les persones grans que necessiten atenció o cures de forma continuada i eliminar els obstacles que impedeixen l’exercici dels seus drets

**Pla treball CAGG 2016-2019**

**Principis orientador**

* **Construir una ciutat per a totes les edats**

***Creació d’entorns amigables amb les persones grans***

* **Condicions de vida, drets socials, risc exclusió, solitud...**

***Contribuir a la millora del benestar de les persones grans***


* **Avançar cap a una nova construcció social de la vellesa**

***Reconèixer les diferents formes d’envellir, posant en valor la cultura de la cura i reforçant les relacions intergeneracionals***

* **Enfortir la Implicació i participació de les persones grans**

***Un paper socialment actiu en la presa de decisions i en la seva execució***

**Grups de treball**



S’aclareix també, que aquests grups de treball del Consell Assessor de Ciutat son oberts a totes les persones grans que hi vulguin participar i treballen al llarg de tot l’any.